บลจ.กสิกรไทย ลงทุนหุ้นกู้ 5 ปี ผลตอบแทน 3.40%
นางสาวยุพาวดี ตู้จินดา ผู้ช่วยกรรมการผู้จัดการ บริษัทหลักทรัพย์จัดการกองทุน (บลจ.) กสิกรไทย กล่าวว่า บลจ.กสิกรไทย พร้อมเปิดขายกองทุนเปิดเค ตราสารหนี้ 62 เดือน เอ(KFI62MA)ระหว่างวันที่ 4-11 สิงหาคม 2553 โดยกองทุนดังกล่าวเน้นลงทุนในตราสารหนี้ทั้งในและต่างประเทศ ระยะเวลาการลงทุนประมาณ 5 ปี 2 เดือน เหมาะสำหรับผู้ลงทุนที่ต้องการล็อคผลตอบแทนจากการลงทุน&nbsp;&nbsp; ในระยะยาวจากตราสารหนี้ไทยและต่างประเทศที่มีความมั่นคง อีกทั้งส่วนใหญ่ยังมีอันดับความน่าเชื่อถือสูงกว่าอันดับความน่าเชื่อถือของประเทศไทยซึ่งอยู่ที่ระดับ BBB+
3 ส.ค. 2553

นางสาวยุพาวดี ตู้จินดา ผู้ช่วยกรรมการผู้จัดการ บริษัทหลักทรัพย์จัดการกองทุน (บลจ.) กสิกรไทย กล่าวว่า บลจ.กสิกรไทย พร้อมเปิดขายกองทุนเปิดเค ตราสารหนี้ 62 เดือน เอ(KFI62MA)ระหว่างวันที่ 4-11 สิงหาคม 2553 โดยกองทุนดังกล่าวเน้นลงทุนในตราสารหนี้ทั้งในและต่างประเทศ ระยะเวลาการลงทุนประมาณ 5 ปี 2 เดือน เหมาะสำหรับผู้ลงทุนที่ต้องการล็อคผลตอบแทนจากการลงทุน   ในระยะยาวจากตราสารหนี้ไทยและต่างประเทศที่มีความมั่นคง อีกทั้งส่วนใหญ่ยังมีอันดับความน่าเชื่อถือสูงกว่าอันดับความน่าเชื่อถือของประเทศไทยซึ่งอยู่ที่ระดับ BBB+ 
นางสาวยุพาวดี กล่าวเพิ่มเติมว่า “กองทุนเปิดเค ตราสารหนี้ 62 เดือน เอ จะมีการกระจายการลงทุนทั้งในหุ้นกู้ของบริษัทเอกชนในประเทศไทยและเกาหลีใต้ เพื่อเพิ่มโอกาสรับผลตอบแทนที่สูงขึ้น  โดยตราสารหนี้ที่กองทุนพิจารณาลงทุน อาทิ พันธบัตรรัฐบาลไทย  หุ้นกู้ PTTEP Australia International Finance Pty Ltd ซึ่งเป็นบริษัทลูกของ บมจ.ปตท.สำรวจและผลิตปิโตรเลียม (PTTEP) ซึ่งดำเนินธุรกิจด้านการสำรวจพัฒนาและผลิตปิโตรเลียมที่ใหญ่ที่สุดในประเทศไทย โดยบริษัทดังกล่าวจะทำการระดมทุนโดยการออกหุ้นกู้ให้กับนักลงทุนโดยมี PTTEP เป็นผู้ค้ำประกันหุ้นกู้ทั้งจำนวน มีอันดับความน่าเชื่อถือ BBB+ (S&amp;P)  หุ้นกู้ WOORI BANK  และ HANA BANK ประเทศเกาหลีใต้ ซึ่งเป็นธนาคารพาณิชย์ที่มีขนาดสินทรัพย์ใหญ่เป็นอันดับที่ 2 และ 4  ของประเทศเกาหลีใต้ โดยทั้งสองธนาคารมีอันดับความน่าเชื่อถือ A- (S&amp;P) เท่ากัน  และ หุ้นกู้ บมจ.ภัทรลิสซิ่ง ซึ่งเป็นบริษัทผู้ให้บริการด้านการเช่าซื้อรถยนต์กับนิติบุคคลที่ใหญ่ที่สุด โดยมีอันดับความน่าเชื่อถือ  A- (TRIS)”  (ข้อมูล ณ วันที่ 30 ก.ค.53) 
“ผลตอบแทนที่จะได้จากการลงทุนในกองทุนนี้ถือว่าน่าสนใจมาก โดยเฉพาะผู้ลงทุนที่ต้องการล็อกผลตอบแทนในระยะยาว เพราะเชื่อว่าแนวโน้มดอกเบี้ยเงินฝากแม้ว่าจะอยู่ในช่วงขาขึ้น  แต่ก็ไม่สามารถปรับเพิ่มขึ้นได้อย่างรวดเร็วตามการปรับขึ้นของดอกเบี้ยนโยบาย ซึ่งมีการคาดการณ์ว่าอาจจะปรับขึ้นไปที่ระดับ 2% ในช่วงปลายปี” นางสาวยุพาวดี กล่าว 
สำหรับกองทุนเปิดเค ตราสารหนี้ 62 เดือน เอ มีขนาดโครงการ 2,600 ล้านบาท พร้อมมีนโยบายป้องกันความเสี่ยงจากอัตราแลกเปลี่ยนทั้งจำนวน ผู้ที่สนใจสามารถลงทุนด้วยเงินลงทุนขั้นต่ำเพียง 10,000 บาท